ZMLUVA Č.  
o odvádzaní odpadových vôd verejnou kanalizáciou
uzatvorená podľa príslušných ustanovení zákona č. 442/2002 Z. z., o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach, v znení neskorších predpisov (ďalej len Zákon o verejných vodovodoch a verejných kanalizáciách)

Zmluvné strany:

Dodávateľ: 		Obec Drahovce 
sídlo:			Hlavná 429/127, 922 41 Drahovce		
IČO:			00312461
DIČ:			2020530864
číslo účtu IBAN:	SK51 0200 0000 0000 0302 9212
Zastúpená: 		Miroslavom Ledeckým, starostom obce
(ďalej len Dodávateľ)

Odberateľ:		
trvalé bydlisko:		
doručovacia adresa:	
dátum narodenia:	
číslo účtu IBAN:							
telefonický kontakt:	
e-mailová adresa:	
(ďalej len Odberateľ)
(Dodávateľ a Odberateľ ďalej spolu len Zmluvné strany a každý samostatne len Zmluvná strana).


Článok I
Úvodné ustanovenia
1. 	Na zabezpečenie odvádzania odpadových vôd verejnou kanalizáciou podľa Článku II (Predmet Zmluvy) tejto Zmluvy, uzatvárajú Zmluvné strany túto zmluvu o odvádzaní odpadových vôd (ďalej len Zmluva).

Článok II
Predmet Zmluvy
1. Dodávateľ sa zaväzuje poskytovať Odberateľovi dohodnuté plnenia za odplatu a za podmienok dohodnutých v tejto Zmluve.
2. Dodávateľ sa zaväzuje poskytovať Odberateľovi dohodnuté plnenia podľa tejto Zmluvy v mieste a rozsahu takto:
(a)	odvádzanie a čistenie odpadových vôd verejnou kanalizáciou	
(b)  	odvádzanie a čistenie odpadových vôd z iných zdrojov
(plnenia podľa písm. (a) alebo (b) ďalej len odvádzanie odpadových vôd).
	Adresa odberného miesta
	Počet osôb v domácnosti

	




	



3. Množstvo odpadovej vody odvedenej verejnou kanalizáciou sa zistí alebo určí podľa tejto Zmluvy a príslušných ustanovení VOP a bude fakturované v lehotách s spôsobom podľa VOP Odberateľovi (vyúčtovacia faktúra). Týmto ustanovením nie je dotknuté právo Dodávateľa požadovať od Odberateľa úhrady za opakované dodanie tovarov a služieb, ktoré budú zohľadnené vo vyúčtovacích faktúrach vystavovaných podľa tohto odseku tohto článku tejto Zmluvy.
[bookmark: _GoBack]4. 	Ak Odberateľ vypúšťa do verejnej kanalizácie vodu z iných zdrojov ako z verejného vodovodu a ak nie je možné (alebo to možné je, ale táto možnosť je spojená s dodatočnými nákladmi, ktoré od Dodávateľa nie je dôvodné spravodlivo požadovať) zistiť množstvo vypúšťanej odpadovej vody meraním alebo iným spôsobom ustanoveným vo všeobecne záväznom právnom predpise platnom a účinnom na území Slovenskej republiky, určí sa množstvo vypúšťaných odpadových vôd podľa platných a účinných právnych predpisov Slovenskej republiky (v čase uzatvorenia tejto Zmluvy je to vyhláška MŽP SR č. 397/2003 Z. z., ktorá určuje smerné čísla), s čím Odberateľ výslovne súhlasí.


Článok III
Právny vzťah Odberateľa k nehnuteľnosti
1. Odberateľ vyhlasuje, že k nehnuteľnosti, pre ktorú je odberné miesto uvedené v ods. 2 Článku II (Predmet Zmluvy) Zmluvy zriadené, má taký právny vzťah, ktorý ho oprávňuje uzatvoriť túto Zmluvu a vykonávať práva a plniť povinnosti Odberateľa vyplývajúce mu z tejto Zmluvy.
2. Neoddeliteľnou súčasťou tejto Zmluvy je príloha č. 2, ktorú tvorí výpis príslušného listu vlastníctva vzťahujúceho sa k nehnuteľnosti v zmysle ods. 1 tohto Článku III (Právny vzťah Odberateľa k nehnuteľnosti) Zmluvy a v prípade nájomného vzťahu alebo iného vzťahu aj kópia nájomnej zmluvy resp. inej zmluvy dokumentujúcej právny vzťah k nehnuteľnosti.


[bookmark: _Hlk156997888][bookmark: _Hlk156997812]Článok IV
Cena, spôsob úhrady faktúry za dodanie tovaru a služieb
1.	Odberateľ sa zaväzuje uhrádzať Dodávateľovi platby za  odvádzanie odpadových vôd podľa tejto Zmluvy a platných a účinných VOP.
2. 	Ak je Odberateľ v omeškaní s plnením platby alebo časti platby za odvádzanie odpadových vôd, podľa tejto Zmluvy má Dodávateľ nárok na zaplatenie úroku z omeškania vo výške ustanovenej príslušnými právnymi predpismi Slovenskej republiky z dlžnej sumy za každý začatý deň omeškania, a to aj v prípade, ak medzičasom došlo k čiastočnej alebo úplnej úhrade príslušnej faktúry.
3.	Ceny za odvádzanie odpadových vôd budú stanovené v súlade s rozhodnutím Úradu pre reguláciu sieťových odvetví Slovenskej republiky a sú uverejnené na internetovej stránke Dodávateľa www.obecdrahovce.sk
4. 	Odberateľ
[bookmark: _Hlk156998029]
☐	má záujem a výslovne podpisom tejto Zmluvy súhlasí so zasielaním faktúr za odvádzanie odpadových vôd vystavených Dodávateľom v elektronickej podobe na emailovú adresu Odberateľa uvedenú v záhlaví tejto Zmluvy.
☐	má záujem a výslovne podpisom tejto Zmluvy súhlasí so zasielaním faktúr za odvádzanie odpadových vôd vystavených Dodávateľom v písomnej (tlačenej) podobe na adresu Odberateľa uvedenú v záhlaví tejto Zmluvy.


Článok V
Ukončenie Zmluvy
1. Zmluvu možno ukončiť:
(a)	dohodou Zmluvných strán, pre ktorej platnosť sa vyžaduje písomná forma a ktorá musí byť podpísaná obidvoma Zmluvnými stranami,
(b)	písomnou výpoveďou,
(c)	písomným odstúpením od Zmluvy, alebo
z iných dôvodov výslovne upravených vo VOP alebo v Zákone o verejných vodovodoch a verejných kanalizáciách.
2. 	Zmluvné strany sa dohodli, že platnosť a účinnosť tejto Zmluvy zanikne v deň, v ktorý Dodávateľ uzatvorí zmluvu so zhodným predmetom plnenia, ako je predmet plnenia uvedený v ods. 2 Článku II (Predmet Zmluvy) tejto Zmluvy, pre odberné miesto zhodné s odberným miestom uvedeným v ods. 2 Článku II (Predmet Zmluvy) tejto Zmluvy s iným odberateľom. Ustanovenie tohto odseku sa primerane použije v prípade čiastočnej zhody predmetu plnenia podľa zmluvy uzatvorenej medzi Dodávateľom a iným odberateľom s predmetom plnenia uvedeným v ods. 2 Článku II (Predmet Zmluvy) tejto Zmluvy. Bez ohľadu na zánik platnosti a účinnosti tejto Zmluvy, tak ako je uvedené vyššie, akékoľvek peňažné ale aj nepeňažné nároky Dodávateľa voči Odberateľovi vyplývajúce z tejto Zmluvy zostávajú týmto nedotknuté.



Článok VI
Záverečné ustanovenia

1. 	Táto Zmluva sa uzatvára na dobu neurčitú.
2. 	Zmluva nadobúda platnosť dňom jej podpísania v poradí poslednou z podpisujúcich Zmluvných strán a účinnosť v deň nasledujúci po dni jej zverejnenia.
3.	Dňom nadobudnutia platnosti a účinnosti tejto Zmluvy strácajú platnosť a účinnosť všetky predchádzajúce zmluvy o odvádzaní odpadových vôd verejnou kanalizáciou, ktoré boli uzatvorené pre odberateľa s adresou odberného miesta uvedenou v tejto Zmluve medzi Odberateľom a Dodávateľom, ak také existujú.
4.	Všetky práva a povinnosti vyplývajúce z tejto Zmluvy prechádzajú na právnych nástupcov Zmluvných strán.
5. Meniť alebo dopĺňať túto Zmluvu je možné výlučne formou písomných dodatkov k nej podpísaných oboma Zmluvnými stranami.
6. Meniť, dopĺňať alebo rušiť VOP alebo ich jednotlivé ustanovenia je oprávnený Dodávateľ, a to aj jednostranne, z dôvodov, spôsobom a s účinnosťou uvedených vo VOP.
7. Odberateľ podpisom tejto zmluvy potvrdzuje, že bol(a) oboznámený(á) s účelmi a podmienkami spracúvania osobných údajov, ako aj so Všeobecnými obchodnými podmienkami (VOP) v zmysle Nariadenie Európskeho parlamentu a Rady (EÚ) 2016/679, ako aj o svojich právach, ktoré má ako dotknutá osoba.
8. 	Zmluva je vyhotovená v dvoch (2) vyhotoveniach s platnosťou originálu, z ktorých každá zo Zmluvných strán si ponechá po jednom (1) vyhotovení.
9. 	Zmluvné strany vyhlasujú, že sa so znením a obsahom tejto Zmluvy a VOP oboznámili a súhlasia s ním. Odberateľ vyhlasuje, že Zmluvu uzatvára slobodne a vážne, jeho prejav vôle je určitý a zrozumiteľný a vyjadruje jeho skutočnú vôľu, že Zmluvu uzatvára nie v tiesni ani za nevýhodných podmienok a že pri uzatvorení Zmluvy nebol uvedený do omylu ani nevyvolal omyl u Dodávateľa. Odberateľ svojim podpisom na tejto Zmluve potvrdzuje správnosť a úplnosť údajov uvedených v tejto Zmluve.
10. Právne vzťahy neupravené touto zmluvou a VOP sa riadia ustanoveniami Zákona o verejných vodovodoch a verejných kanalizáciách, ustanoveniami zákona č. 40/1964 Zb., Občiansky zákonník, v znení neskorších právnych predpisov a ďalšími všeobecne záväznými právnymi predpismi platnými a účinnými na území Slovenskej republiky, ak tak tieto predpisy určujú. V prípade, že táto Zmluva obsahuje dojednania odlišné od ustanovení VOP, majú dojednania obsiahnuté v tejto Zmluve prednosť pred ustanoveniami VOP.
11. Odberateľ - producent prehlasuje, že povrchové vody z atmosferických zrážok (t.j. vody z jednotlivých plôch tvoriacich nehnuteľnosť - strechy, betónové, asfaltové povrchy, dlažby, trávniky) nie sú odvádzané do verejnej kanalizácie.

Prílohy:
Príloha č. 1	Žiadosť o pripojenie na verejnú kanalizáciu   -   dodá odberateľ 
Príloha č. 2	Fotokópia listu vlastníctva k nehnuteľnosti, pre ktorú je odberné miesto zriadené/návrh na vklad do katastra preukazujúcej právny vzťah Odberateľa k nehnuteľnosti (napr. nájomná zmluva a pod.)   -   dodá odberateľ pri podaní žiadosti o pripojenie na verejnú kanalizáciu
Príloha č. 3  Zoznam látok, ktoré je zakázané vypúšťať do verejnej kanalizácie   -   dodá obec
Príloha č. 4	Všeobecné obchodné podmienky dodávky vody a odvádzania odpadových vôd   -   dodá obec


V Drahovciach,  dňa:  ..................



     ........................................                                        ...........................................................
Obec Drahovce                                                meno, priezvisko a podpis odberateľa
